**Karol Mets** (født 16. mai 1993) er en estisk fotballspiller som spiller for den tyske klubben St. Pauli. Han spiller også for det estiske landslaget.

Karriere
--------

### FC Flora

Mets representerte det estiske laget FC Flora 115 ganger i den estiske toppserien Meistriliiga. Spilleren vant ligaen med klubben i 2011, samt den estiske cupen i 2011 og 2013. Mets representerte klubben i Europa ved flere anledninger, blant annet mot sveitsiske FC Basel i kvalifisering til Mesterligaen 2012/2013. Karol Mets var sommeren 2013 på prøvespill hos danske FC København, uten at det resulterte i kontrakt.

### Viking

Mets signerte en tre-års kontrakt med klubben 5. desember 2014. Overgangsummen ble spekulert i å ligge på rundt 1,5 millioner kroner. Spilleren ble oppdaget ved en tilfeldighet som 16-åring av vikings sjefsspeider Gary Goodchild, da han var i Estland for å speide på Flora Tallinns Henri Anier, som klubben senere hentet.  
Mets fikk sin debut i Tippeligaens 1. runde, 6. april 2015. Kampen ble spilt borte på Isachsen Stadion mot Mjøndalen Idrettsforening, og endte 1 - 0 til MIF. Mets ble hentet til klubben som midtstopper, men har hovedsakelig frekventert på midtbanen hos de mørkeblå i sin første sesong hos klubben. Trener Kjell Jonevret har beskrevet spilleren som dyktig til å tette rom og balansere midtbanen, og i tillegg bidrar med en god pasningsfot. Mets spilte totalt 28 kamper i sin debutsesong hos klubben, spilleren gikk glipp av to kamper etter suspensjon etter for mange gule kort.  
Foran 2016-sesongen ble Mets flyttet ned til forsvaret hvor spilleren dannet midtstopperduo med amerikanske Anthony J. Soares. Da Soares byttet klubb midtveis i sesongen, ble hovedsakelig Joackim Jørgensen og Michael Haukås benyttet som makker i midtforsvaret. Mets spilte totalt 29 kamper, alle fra start, i løpet av sesongen. Mets mottok i den 28. runden et direkte rødt kort i en kamp mot AaFK hjemme på Viking Stadion, da han felte Mustafa Abdellaoue innenfor 16-meteren. Situasjonen ble sett på som kontroversiell, da dommer Kai Erik Steen først ga gult kort, for deretter å ombestemme seg, og så gi direkte rødt. Mets mistet dermed den påfølgende kampen borte mot Bodø Glimt.

### NAC Breda

Den 31. juli 2017 ble det bekreftet at Mets var klar for en overgang til den nederlandske klubben Nac Breda. Mets fikk sin debut for klubben i en kamp borte mot Vitesse på GelreDome 12. august 2017, da han ble byttet inn for Arno Verschueren etter 46 minutter.

Landslagskarriere
-----------------

Mets fikk sin landslagsdebut i en vennskapskamp borte mot Liechtenstein 19. november 2013. Karol Mets spilte samtlige 90 minutter i 10 påfølgende kamper under kvalifiseringen til EM 2016 gruppe E. Estland endte på en 4.-plass i gruppen, mens England tok gruppeseieren med 10 strake seiere.

Meritter
--------

### Klubb

* Estlands flagg **FC Flora**
	+ Meistriliiga: 2011
	+ Estisk Cup: 2011, 2013

Referanser
----------

1. ↑   transfermarkt.com, Transfermarkt spiller-ID 139304, besøkt 9. oktober 2017[Hentet fra Wikidata]
2. ↑  «UEFA Champions League 2012/13 - History - Flora-Basel». UEFA.com. 17. juli 2012. Besøkt 11. april 2015.
3. ↑  «Estisk klippe ikke FCK-aktuel lige nu». bold.dk. 8. august 2013. Besøkt 11. april 2015.
4. ↑  «Viking punger ut millionbeløp for estisk midtstopper». Stavanger Aftenblad. 5. desember 2014. Arkivert fra originalen 18. februar 2015. Besøkt 18. februar 2015.
5. ↑  «Mjøndalen - Viking - Tippeligaen - 1.runde, 06.04.2015». altomfotball.no. 6. april 2015. Besøkt 8. april 2015.
6. ↑  «Vikings midtbanekriger ble oppdaget ved en tilfeldighet som 16-åring». Aftenbladet. 23. august 2015. Besøkt 13. desember 2015. [*død lenke*]
7. ↑  «Viking - Aalesund - Tippeligaen - 28.runde, 21.10.2016». altomfotball.no. 21. oktober 2016. Besøkt 9. desember 2016.
8. ↑  «– Dårlig håndtert av meg». tv2.no. 21. oktober 2016. Besøkt 9. desember 2016.
9. ↑  «Mets bekreftet til NAC Breda». dagsavisen.no. 31. juli 2017. Besøkt 27. august 2017.
10. ↑  «Vitesse - NAC - Eredivisie - 1.runde, 12.08.2017». altomfotball.no. 12. august 2017. Besøkt 27. august 2017.
11. ↑  «Liechtenstein - Estland - 0 - 3». transfermarkt.co.uk. 19. november 2013. Besøkt 24. februar 2015.

Eksterne lenker
---------------

* (en) Karol Mets – UEFA Rediger på Wikidata

* (en) Karol Mets – Transfermarkt Rediger på Wikidata

* (en) Karol Mets – national-football-teams.com Rediger på Wikidata

* (en) Karol Mets – WorldFootball.net Rediger på Wikidata

* (en) Karol Mets – Soccerway Rediger på Wikidata

* (en) Karol Mets – EU-Football.info Rediger på Wikidata

* (en) Karol Mets – Estlands fotballforbund Rediger på Wikidata

* (sv) Karol Mets – Sveriges fotballforbund Rediger på Wikidata

* (en) Karol Mets – FBref Rediger på Wikidata